Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| „Jačanje kapaciteta stručnih radnika/ca i saradnika/ca za rad sa osobama u emocionalnoj krizi i sa suicidalnim rizikom sa akcentom na populaciji mladih“ |

|  |
| --- |
| **Autor, odnosno koautor programa obuke** |
| Nebojša Žižić, spec.medicinske psihologije,MSc;NVO „Centar za prevenciju suicida“  Milena T. Bulajić, psiholog KCCG, Centar za rani razvoj |

|  |
| --- |
| **Realizator programa obuke** |
| Nebojša Žižić,spec.medicinske psihologije, MSc; NVO“Centar za prevenciju suicida“  Milena T. Bulajić, psiholog KCCG, Centar za rani razvoj |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| Opšti cilj ovog programa obuke je:  Opšti cilj programa obuke je razvoj i unaprjeđenje kompetencija stručnih radnika/ca u centrima za socijalni rad i kod pružaoca usluga za prepoznavanje osoba koja se nalaze u stanju krize kao i za pružanje podrške putem prve psihološke pomoći osobama koje su suicidalne ili prolaze kroz suicidalne faze.  Kako bi stručni radnici u ovoj oblasti razvili potrebne vještine za sprovođenje pomenutih mjera, ova obuka podrazumijeva i sljedeće specifične ciljeve:   * Upoznavanje sa pojmom, etiologijom i specifičnostima krize, stresa i suicidalnosti * Upoznavanje sa predrasudama i stigmi prema suicidu, suicidu kod mladih, kao i najčešćim uzrocima suicida * Sticanje znanja za prepoznavanje upozoravajućih znakova suicidalnosti, faktora rizika * Sticanje elementarnih komunikacionih vještina u radu sa osobama u krizi, mladima i/ili suicidalnim osobama; * Upoznavanje sa fazama i postupcima prilikom pružanja podrške osobama u krizi; * Sticanje vještina pružanja prve psihološke pomoći, * Informisanje o servisima podrške i mogućnostima međusektorske saradnje u zajednici kao i vrstama usluga koje oni pružaju   Krajnji cilj ovog programa obuke jeste stvaranje uslova za kvalitetnije i obuhvatnije usluge djece i mladih koji pokazuju rizično/suicidalno ponašanje i pomoć njihovim porodicama. |

|  |
| --- |
| **Sadržaj programa obuke** |
| U skladu sa gore navedenim ciljevima obuke, obuka će se fokusirati na sljedeće sadržaje:   1. Stres i kriza - pojam, karakteristike i vrste 2. Znaci upozorenja 3. Strategije prevencije samoubistva i samoubilačkog ponašanja 4. Faktori rizika 5. Suicid, suicid kod mladih – pojam, vrste, uzroci 6. Predrasude vezane za suicid i stigma 7. Načini rada i pružanje pomoći sa osobama koje su u krizi sa posebnim osvrtom na mlade 8. Postupanje u kriznim situacijama - psihološka intervencija, pružanje prve psihološke pomoći 9. Uspješna komunikacija i aktivno slušanje 10. Međusektorska saradnja   Krajnji cilj ovog programa obuke jeste stvaranje uslova za kvalitetnije i obuhvatnije usluge djece i mladih sa suicidalnim ponašanje, stvaranje novih servisa i usluga vezanih za pomoć djeci/mladima kao i njihovim porodicama sa ovim tipom teškoća. |

|  |
| --- |
| **Kompetencije koje će program obuke razvijati** |
| Nakon sprovedene obuke učesnici/e će:  - imati informacije o stresu i krizi, njihovim uticajima na određenu individuu/porodicu sa kojom rade  - imati informacije o osnovnim karakteristikama i specifičnostima suicida, suicida kod mladih - pojmu, vrsti i uzrocima  - osvijestiti koje se predrasude često vezuju za suicid, stigma  - razviti vještine aktivnog slušanja u procesu građenja odnosa sa osobom kojoj je potrebna pomoć  - upoznati se sa institucijama na koje se mogu osloniti i sa njima sarađivati u cilju ostvarenja najboljeg interesa pojedinca i porodice |

|  |
| --- |
| **Ciljna grupa profesionalaca kojima je obuka namijenjena** |
| Program obuke namijenjen je stručnim radnicima u oblasti socijalne i dječje zaštite  i organizacijama koje rade sa djecom i mladima koji imaju emocionalne krize i/ili pokazuju rizično/suicidalno ponašanje i/ili su u kontaktu sa njima. |

|  |
| --- |
| **Uslovi za uključivanje profesionalaca u obuku** |
| Pravo na pohađanje obuke imaju stručni radnici u oblasti socijalne i dječje zaštite. Za uključivanje profesionalaca/ki u obuku nema posebnih preduslova u smislu potrebnog prethodnog znanja. |

|  |
| --- |
| **Krajnji korisnici** |
| Krajnji korisnici programa obuke su djeca i mladi sa rizičnim/suicidalnim ponašanjem i njihove porodice, čijem bi boljem kvalitetu života ova obuka trebala dati doprinos. |

|  |
| --- |
| **Broj učesnika u grupi (min/max)** |
| Program obuke predviđen je za rad sa grupom koja broji najviše 20 učesnika/ca. Minimalni broj učesnika je 10. |

|  |
| --- |
| **Dužina trajanja programa obuke** |
| Program obuke traje dva dana, u ukupnom trajanju od 12 sati. |